****

**03/11/2022**

**ΔΕΛΤΙΟ ΤΥΠΟΥ**

**Ραλλία Χρηστίδου: «Η κυβέρνηση πράγματι δουλεύει εντατικά αλλά για να εξυπηρετήσει τα κέρδη μιας μικρής κρατικοδίαιτης ελίτ.»**

Η Βουλεύτρια του Νότιου Τομέα Αθήνας του ΣΥΡΙΖΑ **Ραλ. Χρηστίδου** μιλώντας σήμερα στον ραδιοφωνικό σταθμό Flash 99,4 και στον δημοσιογράφο κ. Στελλάκη ξεκίνησε τη συνέντευξη της τονίζοντας ότι **η κυβέρνηση δεν έχει δώσει επαρκείς απαντήσεις στο σκάνδαλο των υποκλοπών, κάτι που συνιστά ένα δεύτερο σκάνδαλο συγκάλυψης**, και αυτό πλέον το παραδέχονται ακόμα και φιλικά προς τη Ν.Δ. ενημερωτικά μέσα που μιλούν πλέον και για ενδοκυβερνητικές παρακολουθήσεις.

Η Ραλλία Χρηστίδου **στηλίτευσε μια ενδεχόμενη άρνηση του κ. Μητσοτάκη να προσέλθει στη Βουλή να απαντήσει στη νέα επίκαιρη ερώτηση του Αλέξη Τσίπρα** για τις υποκλοπές, θεωρώντας μια τέτοια κίνηση, ως **απόδειξη ενοχής** και διερωτήθηκε πώς είναι δυνατόν να προκηρυχθούν εκλογές, όταν η κυβέρνηση επιτρέπει να κυκλοφορούν ανεπιβεβαίωτες φήμες σε βάρος του αρχηγού του τρίτου κοινοβουλευτικού κόμματος.

Η Βουλεύτρια τόνισε επίσης ότι **η κυβέρνηση θα έπρεπε να ανησυχεί για την εξωφρενική ακρίβεια και να μην την αντιμετωπίζει αλαζονικά**, επισημαίνοντας παράλληλα την **αλλαγή της νομισματικής πολιτικής της Ευρωπαϊκής Κεντρικής Τράπεζας,** γεγονός που θα αποδειχθεί **βόμβα στο ιδιωτικό δανεισμό των πολιτών και στο δημόσιο δανεισμό της χώρας**. Υπογράμμισε, επίσης στο τέλος των δηλώσεων της, ότι οι πρόσφατες αποκαλύψεις για **τα σκάνδαλα Πάτση, Πιτσίκα, Μαραβέγια** και για πολλές ακόμα περιπτώσεις επιβεβαιώνουν το συμπέρασμα ότι **η κυβέρνηση πράγματι δουλεύει εντατικά αλλά για να εξυπηρετήσει τα κέρδη μιας μικρής κρατικοδίαιτης ελίτ.**

Για την πληρέστερη ενημέρωση σας επισυνάπτουμε το λινκ με ολόκληρη τη συνέντευξη της Ραλ. Χρηστίδου:

<https://www.youtube.com/watch?v=JYT7-L3vtlg>